Ён таксама падзяліўся, як пераадолеў сур’ёзнае сардэчна-сасудзістае захворванне, каб працягнуць падарожжа. Пра сябе Юрый Жыгамонт кажа: “Сваю справу я раблю для ўласнай асалоды. Каму ж гэта могуць не падабацца вандроўкі! Да таго ж, я заўжды любіў гісторыю, краязнаўства. Мяркую, мне вельмі пашчасціла, што я маю справу, якая мне даспадобы. Гэта неяк кампенсуе, ураўнаважвае страты ды няўдачы, якія я меў у жыцці. А я ўвогуле аптыміст. Лічу, што ўсё кепскае – у мінулым, а ўсё лепшае – наперадзе. А як жа інакш жыць?”